CELEX: 62021CN0247
Language: et
Date: 2021-04-20 00:00:00
Title: Kohtuasi C-247/21: Eelotsusetaotlus, mille on esitanud Verwaltungsgerichtshof (Austria) 20. aprillil 2021 – Luxury Trust Automobil GmbH

5.7.2021   
            
            
               ET
            
            
               Euroopa Liidu Teataja
            
            
               C 263/9
            
         
      Eelotsusetaotlus, mille on esitanud Verwaltungsgerichtshof (Austria) 20. aprillil 2021 – Luxury Trust Automobil GmbH
      (Kohtuasi C-247/21)
      (2021/C 263/12)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuse esitaja: Luxury Trust Automobil GmbH
      
         Menetluses osales: Finanzamt Österreich, Dienststelle Baden Mödling
      
         Eelotsuse küsimused
      
      
                  1.
               
               
                  Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artikli 42 punkti a koosmõjus sama direktiivi artikli 197 lõike 1 punktiga c (muudetud 13. juuli 2010. aasta direktiiviga 2010/45/EL (2)) tuleb tõlgendada nii, et tarne saaja on määratud käibemaksu tasuma kohustatud isikuks ka juhul, kui arvel, millel käibemaksusummat ära näidatud ei ole, on märge „maksuvaba ühendusesisene kolmnurktehing“?
               
            
                  2.
               
               
                  Juhul kui esimesele küsimusele vastatakse eitavalt:
                  
                              a)
                           
                           
                              Kas arvel esitatud märke tagantjärele korrigeerimine (märkega „ühendusesisene kolmnurktehing vastavalt käibemaksuseaduse (Umsatzsteuergesetz, UStG) artiklile 25; käibemaksu tasumise kohustus läheb üle tarne saajale“) võib olla kehtiv?
                           
                        
                              b)
                           
                           
                              Kas selleks, et korrigeerimine oleks kehtiv, peab arve saaja korrigeeritud arve kätte saama?
                           
                        
                              c)
                           
                           
                              Kas korrigeerimine hakkab tagasiulatuvalt kehtima arve algse väljastamise kuupäevast?
                           
                        
            
                  3.
               
               
                  Kas nõukogu direktiivi 2006/112/EÜ artiklit 219a (muudetud 13. juuli 2010. aasta direktiiviga 2010/45/EL (3)) tuleb tõlgendada nii, et arve väljastamise suhtes on kohaldatavad selle liikmesriigi õigusnormid, kelle õigusnorme tuleks kohaldada juhul, kui arvel ei ole isikuks, kes on kohustatud käibemaksu tasuma, (veel) määratud isikut, kellele kaup tarniti; või on kohaldatavad selle liikmesriigi õigusnormid, kelle õigusnorme tuleks kohaldada juhul, kui eeldada, et isiku, kellele kaup tarniti, määramine isikuks, kes on kohustatud käibemaksu tasuma, on kehtiv?
               
            
         (1)  ELT 2006, L 347, lk 1.
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2010, L 189, lk 1).
      
         (3)  Direktiivi 2006/112 muutnud direktiivi 2010/45 parandus (ELT 2010, L 299, lk 46).